**Zápisnica č. 4/2014**

zo zasadnutia obecného zastupiteľstva v obci Pitelová konaného 13.11.2014 o 16.00hod.

v zasadačke obecného úradu

1. Zasadnutie otvoril starosta obce Ján Kubík, privítal prítomných hostí a skonštatoval, že prítomní sú štyria poslanci. Z uvedeného vyplýva, že zastupiteľstvo je uznášania schopné.
2. Za zapisovateľa bola určená Michaela Vencelová.

* za predsedu návrhovej komisie bol navrhnutý Ing. Lukáš Mališ – OZ schválilo návrh jednomyseľne.
* za overovateľov zápisnice boli navrhnutí Peter Hudec a Ing. Ján Chalmovský – OZ schválilo návrh jednomyseľne.

1. **Kontrola plnenia uznesenia z predchádzajúceho zastupiteľstva**

* z predchádzajúceho zastupiteľstva, konaného dňa 08.08.2014 neboli obecnému úradu uložené žiadne úlohy.

1. **Doplnenie bodu do programu**

* majetkovo–právne veci- žiadosť Ing. Michala Chalmovského o kúpu obecného pozemku. Obec navrhuje predmetné pozemky na predaj, pretože boli splnené podmienky pre predaj priamym predajom (paragraf9a Zákona o majetku obcí – hoci je bratom poslanca Ing. Jána Chalmovského a sú v danom prípade dôvody hodné osobitného zreteľa, ktoré obec môže vziať pri rozhodovaní o súhlase s prevodom nehnuteľnosti osobe blízkej poslanca Obecného zastupiteľstva do úvahy. P. Hudec upozornil, že do zmluvy sa musí dopracovať vecné bremeno, nakoľko od elektrického stĺpa vedie prípojka k rodinnému domu pána Skučku Romana. Cena pozemku podľa znaleckého posudku je 1 286,33€. Hlasovali,

ZA: Sklenka, Hudec, Mališ

ZDRŽAL SA: Chalmovský

1. **Návrh VZN č.4/2014 o miestnych daniach a miestnom poplatku za komunálne odpady a drobné stavebné odpady na rok 2015**

* k predloženému VZN poslanci nepredložili žiadne návrhy. Pri predkladaní bol v platnosti zákon č. 582/2004 o daniach, ktorý bol 30.10.2014 zmenený. Zásadná zmena nastala v lesných pozemkoch, kde bolo 5% zvýšenie a podľa nového zákona môžeme mať max. 2,5% zvýšenie. Zníženie uvedenej sadzby bude v rozpočte robiť rozdiel približne 5200€. Ďalej boli zapracované aj na základe žiadosti UaPS Pitelová úľavy na daniach. Hlasovali za návrh VZN,

ZA: Mališ, Hudec, Chalmovský

ZDRŽAL SA: Sklenka

1. **Žiadosť o sociálnu výpomoc občanom**

* o sociálnu výpomoc požiadali Ernest Sklenka, Ivan Kollár, Ján Vrťo, Zuzana Krónerová, Oľga Ivanová. Suma príspevku je 70€. Žiadatelia musia predložiť bločky bez alkoholu a cigariet. Poslanci hlasovali:

ZA: Hudec, Chalmovský, Sklenka, Mališ

1. **Žiadosť TJ o dotáciu na činnosť vo výške 1500€**

* TJ Družstevník Pitelová požiadali o dotáciu vo výške 1500€.
* P. Hudec navrhuje 1400€ - hlasovali: ZA: Hudec, PROTI: Sklenka, Chalmovský, Mališ.
* P. Sklenka navrhuje 1500€ - hlasovali: ZA: Sklenka, Mališ, Chalmovský, ZDRŽAL SA: Hudec.

1. **Žiadosť ZŤP o dotáciu na činnosť vo výške 800€**

* Starosta prečítal žiadosť ZŤP o dotáciu vo výške 800€. Jednomyseľne schválené

1. **Žiadosť DHZ o dotáciu na činnosť vo výške 1700€**

* Pán Sklenka navrhol dať dotáciu 2000€, pretože obec má výbavu hasičov zaobstarať a nemajú si to kupovať z dotácií. Pán Chalmovský informoval o cenách, napr. zásahový oblek stojí 230€, zásahová prilba 205€, rukavice 35€. Hlasovali :

ZA: Sklenka, Hudec, Chalmovský

ZDRŽAL SA: Mališ

1. **Žiadosť Rímskokatolíckej cirkvi, Biskupstvo Banská Bystrica o finančnú dotáciu na centrum voľného času Základnej a materskej školy Štefana Moysesa v Žiari nad Hronom vo výške 750€**

* Starosta informoval poslancov, že v podielových daniach dostávame príspevok na deti vo výške cca. 50€. Prečítal zoznam detí, ktorý je pripojený k žiadosti aj zoznam krúžkov, ktoré deti navštevujú. P. Mališ navrhol dať príspevok 20€ na dieťa, to činí sumu 300€. Jednomyseľne schválené.

1. **Diskusia – rôzne**

* P. Hudec sa informoval o zimnej údržbe miestnych komunikácií. Starosta informoval poslancov, že požiadal správu ciest o zaslanie zmluvy.

1. **Návrh na uznesenie**

* Návrh na uznesenie prečítal p. Mališ – Jednomyseľne schválené

1. **Záver**

Starosta poďakoval prítomným za účasť.

Zapísala: Michaela Vencelová dňa: 13.11.2014 .........................................

Overil: Ing. Ján Chalmovský ............................ .........................................

Peter Hudec ............................. .........................................